Rikunarita-ORG/Wikinium huggingface dataset:
# Lord

| Lord
 |
| --- |
| Charles Pepys britanski Lord kancelar iz 19. vijekaCharles Pepys britanski Lord kancelar iz 19. vijeka |
|  |

**Lord** (od staroengleskog *hlāford* – "čuvar hljeba" je britanska titula koja prvenstveno znači gospodar, dakle osobu koja ima moć i autoritet nad drugim ljudima.

U svom drugom značenju to je plemićka titula koja se odnosi na članove britanskog perstva dakle na vojvode (engleski: *duke*), markize (*marquis*), grofove (*earl*),
vikonte (*viscount*) i barone (*baron*), članove Doma lordova. Te titule mogu biti nasljedne ili dodjeljene doživotno za zasluge.)

Treće značenje se odnosi na zemljoposjednika (Lord of the Manor) a vuče porijeklo iz feudalnog sistema, kad su
monarsi dodjeljivali feude kao nagradu za vjernost i zasluge.

## Reference

## Vanjske veze

* *Lordship* na portalu Encyclopædia Britannica (`en`)
# Pamflet

**Pamflet** je pisano djelo (članak, brošura, letak i sl.) sa aktuelnom temom koje u oštroj, optužujućoj formi ismjehuje neku osobu ili pojedinu pojavu u društvenome i političkom životu.

Naziv dolazi od engleske riječi *pamphlet*, koja se pak pojavila u 14. vijeku, a kasnije označavala malu knjižicu, odnosno brošuru. Te brošure su se često koristile u propagandne svrhe u engleskom građanskom ratu te je riječ pamflet u većini jezika osim engleskog stekla gore navedeno značenje.

## Literatura

* George Orwell: Pamfletska književnost, u: Zašto pišem i drugi eseji, Zagreb, 1977., str. 141-145

## Vanjske veze

* Randy Silverman, 1987. "Small, Not Insignificant: a Specification for a Conservation Pamphlet Binding Structure", *The Book and Paper Group Annual* **6**. Historical overview focusing on pamphlet binding.
# Deizam

**Deizam** znači vjerovanje u postojanje Boga, u racionalnom smislu, bez vezanja za ijednu od trenutnih religija. Deisti ne vjeruju da se Bog prikazao čovjeku kroz riječi iz Biblije, Kur'ana i ostalih knjiga. Deisti se ne slažu sa vjerovanjima ateista da Bog ne postoji. Riječ *deizam* potiče od latinske riječi *Deus* što znači Bog.

Na samom početku, na deizam se gledalo kao na jednu vrstu radikalnog kršćanstva koje nije vjerovalo u čuda, pojave i Bibliju. U kasnim godinama 20. stoljeća, deizam se ne asocira sa kršćanstvom niti i jednom drugom religijom.

Deisti vjeruju u sljedeće stvari i principe:

* Bog je napravio svemir i sve u njemu, navio ga kao sat i distancirao se od njega.
* Bog se ne prikazuje niti je postojao u ljudskoj formi
* Čovjek se ne može približiti Bogu ni kroz jednu religiju ili rituale
* Bog nema odabrani narod
* Čuda se ne događaju

Trenutno ne postoji nijedno aktivno mjesto za molitvu niti bilo kakva hijerarhija ili organizacija deista.

## Vanjske veze

* Deizam Arhivirano 2018-02-09 na Wayback Machine-u
# Dogma

*Za ostale upotrebe, pogledajte Dogma (razvrstavanje).*
Izraz **dogma** generalno se koristi da bi se označio temeljni princip jedne vjere, ili onih filozofski formuliranih uvjerenja koja su postavljena u osnovi datih učenja. Značaj i snaga dogme se ogleda u tome što se ne smije dovesti u pitanje od strane vjernika, odnosno sljedbenika.
Osim u vjerskim ili filozofskim sistemima pojam se u datom smislu može široko primijeniti u različitim disciplinama.

## Etimologija

Riječ dolazi od grčkog *δογμα* (dogma), ona proizlazi iz starogrčkog glagola *δοκω*, (doko).

Riječ *δογμα* ima tri značenja:

1. pogled, mišljenja;
2. misao, filozofska doktrina, religijska doktrina;
3. odluka, prosudba, dekret;

Izraz *dogma poieisthai* znači: djelovati, donijeti uredbu.

Na taj izraz treba obratiti pažnju kad se odnosi na "dogmu Crkve". To je odluka ili odluke koju izdaje Papa ili vijeće u jedinstvu s Papom koje definira istinu vjere, a koja je prethodno bila predmetom široke diskusije.

## Dogma u kršćanstvu

## Dogma u znanosti

## Povezano

* doktrina
* indoktrinacija
* vjera
* Pretvorba (transupstancijacija)
# Félix Nadar

| Félix Nadar |
| --- |
| realizam umjetnička fotografija |
| Fotografski autoportret |
| Biografske informacije |
| Rođenje | 6. travnja 1820.  Pariz, Francuska |
| Smrt | 21. ožujka 1910.  Pariz, Francuska |
| Opus |
| Polje | fotografija - karikatura - književnost - novinarstvo |
| Praksa | Pariz, Bruxelles |
| Znamenita djela |
| *Pariz iz zraka* *Portreti suvremenika* |
| Influencija |
|
Od
* Jacques Daguerre
 |
|
Na
* Umjetnička fotografija 20. stoljeća, itd.
 |

**Félix Nadar**, pravim imenom **Gaspard-Félix Tournachon** (Pariz (Lyon?), 6. travnja 1820. - Pariz, 21. ožujka 1910.) je francuski fotograf, karikaturist, novinar, književnik i izrađivač balona.

## Biografija

*NADAR uzdiže fotografiju u visine umjetnosti*, litografija ­Honoréa Daumiera, *Le Boulevard*, 1862.
Nadar je rođen u Parizu (iako neki izvori navode Lyon za mjesto njegova rođenja). Bio je karikaturist u francuskim novinama *Le Charivari* 1848. Godine 1849. stvorio je *Revue comique* (Komičnu reviju) i *Petit journal pour rire* (Male novine smijeha). Prve fotografije snimio je 1853., a 1858. postao je prvi fotograf koji je slikao zračne fotografije.

Oko 1863., Nadar je napravio ogromni (6000m³) balon na zopli zrak nazvan *Le Géant* ("Div"), i tako inspirirao Julesa Verna za njegovo djelo *Pet tjedana u balonu*. Projekt "Géant" je bio neuspjeh i uvjerio ga je da je budućnost letenja u zrakoplovima težima od zraka. Tako je ustanovljeno "Društvo za poticaj izrade zračnih strojeva koji su teži od zraka" s Nadarom kao predsjednikom i Julesom Vernom kao tajnikom.

U svom posjetu Bruxellesu s balonom *Géant*, 26. rujna, 1864., Nadar je podigao pokretne pregrade kako bi osigurao sigurnost promatrača. Do današnjih dana, u Belgiji se pokretne pregrade nazivaju *Nadarove barijere* [1].

U travnju 1874., posudio je svoj fotografski studio nekolicini slikara čime je omogućio izložbu impresionista, koji su prethodno bili odbijeni u Salonu. Fotografirao je Victora Hugoa na njegovog posmrtnoj postelji 1885. god. Također se drži za prvog tvorca *foto-intervjua* (intervju slavnog kemičara Chevreula 1886. god.), i također za autora prvih erotskih fotografija.

Nakon jegove smrti 1910. god., Nadar je pokopan na pariškom groblju Père Lachaise. Lik *Michela Ardana*, iz Verneovog romana *Od zemlje do mjeseca* (*De la Terre à la Lune*, Put na Mjesec (fr)), inspiriran je Nadarom.

## Galerija fotografija

Charles Baudelaire
* Aleksandar III.
* Sarah Bernhardt
* Georges Clemenceau
* Camille Corot
* Gustave Courbet
* Eugène Delacroix
* Gustave Doré (1859)
* Alexandre Dumas (otac)
* Jean-François Millet
* Franz Liszt
* George Sand (1864)
* Jules Verne
* Théophile Gautier
* Le Bris i njegov leteći stroj Albatros II.
* Nadar (Gaspard-Félix Tournachon) – Autoportret.
* Autoportret
* Nadarov sin sa članovima druge Japanske ambasade u Europi 1863.

## Vanjske veze

* Članak o Nadaru, Bruce Sterling.
* Karikatura Nadara iz 1867., André Gill.
# Le Rhin

Rajna (izvorno Le Rhin) je turistički vodič koji je napisao Victor Hugo. Slično kao i Twainova pisanja o Mississippiju, vodič sadrži mnoge priče o Rajni. Djelo završava političkim manifestom.
# Strijela

Strijele
**Strijela** je drveni ili metalni štap (šipka) sa kamenim ili metalnim šiljkom, koja se izbacuje iz luka ili samostrela.

Djelovi strijele:

* **strjelica** (koja po obliku može biti: lisna, trokutasta, romboidna) načinjena od kremena, kosti, bakra, bronce ili gvožđa.
* **šipka ili štap**, promjera 7 – 10 mm, duga oko polovine dužine luka, izrađivana je od lakog drveta ili trske.
* **krila** (od lakog drveta ili perja) nataknuta ili zalijepljena na štap.

Vrste strijele:

* *obične*;
* *probojne* (engleski luk probija dasku debljine 2,5 – 5 cm);
* *otrovne* (nalep) premazivane sokom od jadića, liandera, bunike, tatule, velebilja i čemerike i umakane u razni drugi biljni kao i zmijski otrov;
* *zapaljive*, sa namotanom bitumenskom materijalom ili smolom.

## Poveznice

* Luk (oružje)

## Vanjske veze
# Maslinova grana

Maslinova grana u prirodi
**Maslinova grana** odnosno **maslinova grančica**, je grana maslinovog stabla. Poznata je prije svega kao jedan od najstarijih i najpopularnijih simbola mira u zapadnoj kulturi, a čija upotreba datira od antičke Grčke u 5. vijeku pne.

Maslinova grančica se danas simbolički koristi u grbu SAD, kao i u grbovima i zastavama UN, odnosno zastavi i grbu Cipra. Maslinova grana se nalazila i na prvom grbu Kneževine Srbije.

## Povezano

* Simboli mira
* Lula mira
# Grb Kanade

Grb Kanade
**Kraljevski grb Kanade** proglasio je kralj George V 21. novembra, 1921.
Kanadski grb vrlo je sličan i rađen je po uzoru na grb Velike Britanije, tj. Ujedinjenog Kraljevstva.

## Simboli

Osnovni štit grba nosi simbole Engleske (tri lava/leoparda), Škotske (crveni lav u okviru na žutoj pozadini), Irske (zlatna harfa) i Francuske (žuti ljiljani na plavoj podlozi), što ukazuje na historijske veze sa Velikom Britanijom i Francuskom. Donji deo štita je karakteristično kanadski - tri javorova lista na grani, crvene (prvobitno zelene) boje.

Traka oko štita nosi moto Reda Kanade *desiderantes meliorem patriam* (*žele bolju zemlju*), pošto je kraljica suveren tog reda.

Šlem na štitu je kraljevski šlem u zlatnoj i bojama Kanade.

Lav iznad šlema je kraljevski lav koji drži simbol Kanade, javorov list, i kao takav se nalazi i na zastavi Generalnog guvernera, simbolišući njegovo predstavljanje Krune.

Držači štita su engleski lav i škotski jednorog, koji drže britansku zastavu i zastavu sa starim francuskim simbolima.

Donja traka nosi moto Kanade *a mari usque ad mare* (*od mora do mora*).

Cvetni motivi ispod štita predstavljaju nacionalne cvetove Engleske, Škotske, Irske i Francuske.

* 1921–1957
* 1957–1994
* 1994
# Grb Meksika

Grb Meksika
**Grb Meksika** je važan simbol meksičke politike i kulture vijekovima. Grb se sastoji od meksičkog zlatnog orla koji stoji na kaktusu sa zmijom u kljunu. Astecima ovo predstavlja jaku vjersku konotaciju, dok evropljanima predstavlja simbol pobjede dobra nad zlom.

## Povezano

* Zastava Meksika
# Grb Belizea

Grb Beliza
**Grb Beliza** usvojen je nakon sticanja nezavisnosti, te se malo razlikuje od onoga iz doba britanske vlasti.

Kružnu granicu grba čini 25 listova. U ovom krugu nalazi se drvo mahagonija, ispred kojeg je štit. Na štitu se u gornjim četvrtinama nalaze oruđa drvosječa, a brod u donjim. Oni su simboli značenja mahagonija i njegove upotrebe u brodogradnji.

Držači štita su dvije drvosječe različite rase. Drvosječa na lijevoj strani drži sjekiru, a onaj na desnoj veslo, što opet prikazuje značaj mahaghonija i brodogradnje.

Na dnu je napisan nacionalni moto, a grb čini glavni dio Zastave Belizea.

## Povezano

* Zastava Belizea
# Grb Gvatemale

Grb Gvatemale
**Grb Gvatemale** je zapravo amblem, jer ne ispunjava heraldičke standarde za grb.

## Elementi grba

Grb se sastoji iz:

* venca maslinovih grančica, koji obuhvata sve ostale elemente
* ptice Kvecal
* svitka na kome na piše LIBERTAD 15 DE SEPTIEMBRE DE 1821 (srpskohrvatski: SLOBODA 15 SEPTEMBAR 1821)
* Dve ukrštene puške
* Dva ukrštena mača

## Simbolika

Maslinove grančice na grbu simbolizuju mir. Ptica Kvecal je tradicionalni južnoamerički simbol slobode. Datum na svitku, 15. septembar 1821, predstavlja datum nezavisnosti centralne Amerike od Španije. Ukrštene puške simbolizuju spremnost Gvatemale da se brani, a ukršteni mačevi simbolizuju čast.

Grb se nalazi i u centralnom polju zastave Gvatemale.

## Povezano

* Zastava Gvatemale
# Grb Hondurasa

Grb Hondurasa
**Grb Hondurasa** sadrži tekst "*Republica de Honduras. Libre, Soberana e Independiente*" (Republika Honduras slobodna, suverena i nezavisna). Pored toga na grbu se nalaze kornukopia (simbol hrane), tobolac za strijele, listopadno drveće, krečnječke stijene. U sredini grba se nalazi masonsko oko.

## Povezano

* Zastava Hondurasa
# Grb Nikaragve

Grb Nikaragve
**Grb Nikaragve** je usvojen 21. augusta 1823. (kao grb centralne Amerike), ali nakon nekoliko izmjena konačno je predstavljen 1971. Trokut na grbu predstavlja jednakost, duga simbolizira mir, "gorro frigio" predstavlja slobodu, a pet vulkana bratstvo i jedinstvo pet zemalja Centralne Amerike.

## Povezano

* Zastava Nikaragve
# Grb Salvadora

Grb Salvadora
**Grb Salvadora** je u upotrebi od 15. septembra 1912. U sredini se nalazi trokut u kojem se nalazi pet vulkana koji izlaze iz mora koji predstavljaju pet ujedinjenih zemalja Centralne Amerike. Iznad vulkana je frigijanska kapa, a iznad nje duga. Iza grba se nalazi pet zastava Federalne Republike Centralne Amerike. Ispod grba se nalazi natpis "*Dios, Unión, Libertad*" (Bog, Jedinstvo, Sloboda). Oko grba je natpis REPÚBLICA DE EL SALVADOR EN LA AMÉRICA CENTRAL.

## Povezano

* Zastava Salvadora
# Grb Antigve i Barbude

Grb Antigve i Barbude
**Grb Antigve i Barbude** dizajnirao je Gordon Christopher 1966. godine. Zvanično je predstavljen 16. februara 1967. Simboli na grbu su mnogo kompleksniji nego oni na zastavi Antigve i Barbude, ali većina elemanata su slični.

Na vrhu grba se nalazi ananas, voćka po kojoj su ostrva poznata. Nalazi se i nekoliko biljaka oko štita, kao hibiskus, šećerna trska i biljka juka. Pored štita također se nalaze i dva jelena.

Štit prikazuje sunce kako se izdiže iz plavo-bijelog mora i šećeranu.

Na dnu grba se nalazi moto: "Each endeavouring, all achieving"

## Povezano

* Zastava Antigve i Barbude
# Grb Bahama

Grb Bahama
**Grb Bahama** čini štit podjeljen na dva nejednaka horizontalna dijela. U donjem dijelu je brod jedrenjak, a u gornjem zlatno Sunce na plavom polju. Šljem na vrhu štita je frontalno orijentisan, zlatne boje, sa plavo-zlatnim vijencem. Na vrhu grba je školjka. Držači štita su sabljarka i flamingos. Odjeljak grba je podjeljen na dva dijela, prikaz mora ispod sabljarke i travnjak ispod flamingosa. Na zlatnoj traci ispisan je moto "Forward, upward, onward together" (Naprijed, više, dalje zajedno).

## Simbolika

Brod predstavlja karaku Santa Marija Kristofora Kolumba, koja plovi pod Suncem. Držači štita su nacionalne životinje Bahama, a na dnu se nalazi nacionalni moto, dok odjeljak simbolizuje geografiju ostrva, more i kopno. Školjka na vrhu simbolizuje raznovrsnu morsku floru i faunu ostrva.

Jarke boje na grbu predstavljaju sjajnu budućnost ostrva.

## Povezano

* Zastava Bahama
# Grb Barbadosa

Grb Barbadosa
**Grb Barbadosa** usvojen je nakon nezavisnosti 1966. dekretom kraljice Elizabete II. Kao i ostale britanske teritorije u Karibima, i ovaj grb posjeduje šljem na vrhu i štit kojeg pridržavaju dvije životinje.

Nacionalni simbol na vrhu grba je šaka čovjeka sa Barbadosa, koji drži dvije šećerne repe u obliku krsta sv. Andrije.

Štit je zlatne boje. Na njemu se nalaze dva barbadoska cvijeta "ponos Barbadosa" (*Caesalpinia pulcherrima*) i drvo fikusa (*Ficus citrifolia*). Štit pridržavaju pelikan i riba-delfin.

## Povezano

* Zastava Barbadosa
# Grb Dominike

Grb Dominike
**Grb Dominike** je usvojen 21. jula 1961. godine. Sastoji se od štita sa dva čuvara papagaja, a na vrhu štita se nalazi zlatni lav. Četvrti štita predstavljaju kanu, drvo banane, palmu i žabu. Ispod šita je ispisan nacionalni moto "Après Bondie C'est La Ter" (Poslije Boga zemlja).

## Povezano

* Zastava Dominike
# Grb Dominikanske Republike

Grb Dominikanske Republike
**Grb Dominikanske Republike** sastoji se iz štita u čijoj osnovi je beli ravnokraki krst sa naizmenična 2 crvena i 2 plava polja (vidi Zastava Dominikanske Republike), sa čije heraldički leve strane je palmina grana a sa heraldički desne maslinova grančica. Iznad štita nalazi se plava traka na kojoj je ispisan nacionalni moto: *Dios, Patria, Libertad* (*Bog, Otadžbina, Sloboda*). Ispod štita je na crvenoj traci (čiji se krajevi ponekad prikazuju i orijentisani na gore) ispisano *Republica Dominicana*. U centru štita je Biblija, otvorena na Jevanđelje po Jovanu, 8:32, gde piše *Y la verdad os hará libres* (*I istina će vas izbaviti*), sa malim krstom iznad. Sa svake strane Biblije i krsta nalaze se po tri koplja od kojih po dva nose zastavu Dominikanske Republike.

Grb se pojavljuje i u sredini zastava Dominikanske Republike.
# Grb Grenade

Grb Grenade
**Grb Grenade** je usvojen sa nezavisnošću 1974. godine. Prikazuje štit podjeljen na četiri dijela zlatnim krstom. U sredini se nalazi Kolumbov brod Santa Maria, a u četvrtima se nalaze britanski lavovi i zlatni polumjeseci iz kojih rastu ljiljani. Na vrhu štita se nalazi zlatna kruna. Na vrhu grba se nalazi sedam ruža koje predstavljaju sedam komuna Grenade. Štit pridržavaju armadilo i golub.

## Povezano

* Zastava Grenade
# Grb Haitija

**Grb Haitija** je prvi put proglašen 1807. godine a u sadašnjem obliku pojavljuje se od 1986. godine.

Na grbu se nalaze zastave Haitija na jarbolima, postavljene jedne iznad drugih, ispod palme i na zelenom travnjaku. Pored zastave nalaze se topovi. Na travnjaku se nalaze različiti predmeti, kao bubanj, pištolji i sidra. Iznad palme nalazi se frigijska kapa, simbol slobode.

Traka oko grba nosi moto Haitija: *L'Union Fait La Force* (fr.:, "Jedinstvo čini snagu").
# Grb Jamajke

Grb Jamajke
**Grb Jamajke** je u ovom obliku, sa malim izmjenama, od 1661. Originalni grb je dizajnirao William Sancroft. Svi djelovi grba predstavljaju Jamajku u raznim vidovima. Ananas (autohtono voće), Arawak (prvi stanovnici), krokodil (autohtoni reptil). Grb Jamajke je doživio nekoliko promjena, ali samo tri su zvanično zabilježene (1692, 1957 i 1962)

## Povezano

* Zastava Jamajke
# Grb Kube

Grb Kube
**Grb Kube** leži na štitu sa zlatnim ključem u gornjem delu koji simboliše ključnu poziciju Kube između dve Amerike. Izlazeće sunce simboliše rađanje nove nacije, a 5 linija podeljenost Kube u kolonijalnom dobu.

## Povezano

* Zastava Kube

## Vanjske veze

*
# Grb Svetog Kristofora i Nevisa

**Grb Svetog Kristofora i Nevisa** usvojen je 1967. Simboli koji se nalaze na grbu simboliziraju zemlje Francusku i Englesku, kao i domorodačke kulture. Grb pridržavaju dva pelikana. Ispod grba se nalazi natpis "*Unity In Trinity*" (Jedinstvo U Trojstvu).

## Povezano

* Zastava Svetog Kristofora i Nevisa
# Grb Svete Lucije

**Grb Svete Lucije** dizajnirao je Sydney Bagshaw 1967, a usvojen je iste godine. Na grbu se nalaze slijedeći simboli: Tudor ruža (Engleska), ljiljan (Francuska), stolica (Afrika), baklja (da osvijetli put) i dva papagaja Svete Lucije. Moto se nalazi ispod grba: "*The Land, The People, The Light*" (Zemlja, Ljudi, Svjetlo).

## Povezano

* Zastava Svete Lucije
# Grb Svetog Vincenta i Grenadina

**Grb Svetog Vincenta i Grenadina** se sastoji iz slijedećih elemenata: u sredini se nalaze dvije žene u rimskim haljinama, od kojih jedna drži palminu granu, a druga kleći ispred zlatnog oltara; iznad grba se nalazi grana pamuka, a ispod je natpis PAX ET JUSTITIA (mir i pravda).

## Povezano

* Zastava Svetog Vincenta i Grenadina
# Grb Trinidada i Tobaga

Grb Trinidada i Tobaga
**Grb Trinidada i Tobaga** je dizajniran 1962. i predstavlja narod Trinidada i Tobaga. Štit je u istim bojama (crvena, crna i bijela) kao i zastava Trinidada i Tobaga. Na štitu se nalaze tri Kolumbova broda Nina, Pinta i Santa Maria. Na štitu se nalaze dva kolibrija, jer je zemlja poznata po kolibrijima. Štit pridržavaju dvije ptice ibis i kokriko. Ispod štita je netpis "Together We Aspire, Together We Achieve".

## Povezano

* Zastava Trinidada i Tobaga
# Grb Grenlanda

**Grb Grenlanda** je plavi štit na kojem se nalazi srebrni (bijeli) polarni medvjed. Ovaj simbol prvi put je uveden 1666. na grb Danske. Još uvijek se nalazi na grbu tamošnje kraljevske obitelji. Uspravan položaj medvjeda propisan je 1819. godine.

Trenutnu verziju grenlandskog grba dizajnirao je umjetnik Jens Rosing i 1. svibnja 1989. priznat je u parlamentu Landstigu. Bijeli medvjed simbolizira faunu Grenlanda, a plava boja Atlantski i Artički ocean.

Medvjed ima podignutu lijevu šapu nasuprot danskoj tradiciji, jer je drevno eskimsko vjerovanje da su polarni medvjedi ljevoruki. Kada danska vlast na Grenlandu koristi grb, medvjed ima podignutu desnu šapu i ovjenčan je danskom kraljevskom krunom.

Pobornici potpune neovisnosti Grenlanda koriste grb sa zelenom pozadinom.
# Grb Guadeloupea

Lokalni nezvanični grb Gvadalupe
**Grb Gvadalupe** zvanično je samo logo na kojem piše REGION GUADELOUPE, jer je zvanično Gvadalupe prekomorska francuska teritorija, ali takođe se koristi i lokalni nezvanični grb na kojem su prikazana tri ljiljana i sunce.

## Povezano

* Zastava Gvadalupe
# Grb Martiniquea

Nezvanični grb Martinika
**Grb Martinika** je ustvari logo regije Martinik, kao francuske prekomorske teritorije. Zvanični grb na ostrvu je grb Francuske.

Nezvanično se koristi historijski grb koji je napravljen po uzoru na zastavu.

## Povezano

* Zastava Martinika
# Grb Saint Barthélemyja

Grb Svetog Bartolomeja
**Grb Svetog Bartolomeja** je štit podjeljen na tri horizontalne trake. U gornjoj se nalaze tri ljiljana, u srednjoj malteški krst, a u donjoj tri zlatne krune. Ispod štita je natpis "*Ouanalao*". Ovaj grb se nalazi i na zastavi Svetog Bartolomeja.

## Povezano

* Zastava Svetog Bartolomeja
# Grb Saint-Pierrea i Miquelona

Grb Svetog Petra i Mikelona
**Grb Svetog Petra i Mikelona** je sličan zastavi Svetog Petra i Mikelona i sadrži natpis "*A mare labor*". Grb je dizajniran prije zastave. Veći dio grba zauzima žuti brod "Grande Hermine", a tri kvadrata u gornjoj polovini predstavljaju Baske, Bretonce i Normane.

## Povezano

* Zastava Svetog Petra i Mikelona
# Grb Arube

**Grb Arube** je dizajniran u Amsterdamu 1955. Postoji sedam elemenata na grbu:

* Lav na vrhu grba simbolizira moć
* Bijeli krst na štitu simbolizira odanost vjeri
* Ispod grba je lovorov vijenac simbol mira
* U gornjem desnom grbu se nalazi arubsko brdo Hooiberg
* U donjem desnom je točak simbol industrije
* U gornjem lijevom uglu je biljka aloa, značajan izvor prihoda na ostrvu
* U donjem desnom su dvije ruke koje se rukuju, simbol dobrog odnosa Arube sa svijetom

## Povezano

* Zastava Arube
# Grb Američkih Djevičanskih otoka

Grb Američkih Djevičanskih ostrva
**Grb Američkih Djevičanskih ostrva** sadrži konture tri glavna ostrva Saint Croix, Saint John i Saint Thomas. Oko grba je natpis "*Government of the United States Virgin Islands*" (Vlada Američkih Djevičanskih ostrva). Ovaj grb je zamjenio prijašnji grb koji je bio sličan grbu na sadašnjoj zastavi Američkih Djevičanskih ostrva.

## Povezano

* Zastava Američkih Djevičanskih ostrva
# Grb Portorika

**Grb Porto Rika** je uspostavljen 1511. i najstariji grb je "Novog Svijeta". Na sredini štita je janje (Božije) i zastava koji predstavljaju Ivana Krstitelja. Janje sjedi na Knjizi Otkrivenja. Rub štita je predstavljen različitim elementima: zamkovi i lavovi predstavljaju Kastilju i Leon, a zastave Aragon i Siciliju. Jerusalemski krst predstavlja odanost katoličkoj vjeri. Slofo F predstavlja Ferdinanda II od Aragona, a slovo Y Izabelu I od Kastilje. Ispod grba je citat iz Biblije "*Joannes Est Nomem Ejus*" (Ivan Je Njegovo Ime), predstavlja sv. Ivana, stari naziv za ostrvo.

## Povezano

* Zastava Porto Rika
# Grb Angvile

Grb Angvile
**Grb Angvile** je ustvari amblem koji se nalazi na zastavi Angvile. Sastoji se od tri narandžasta delfina koji su poredani u krug iznad vode. Pozadina je bijele boje.

## Povezano

* Zastava Angvile
# Grb Bermuda

Grb Bermuda
**Grb Bermuda** predstavlja crveni lav koji drži štit na kojem je olupina broda. Crveni lav je simbol Engleske, a brod na štitu je "Sea Venture".

## Povezano

* Zastava Bermuda
# Grb Britanskih Djevičanskih otoka

Grb Britanskih Djevičanskih ostrva
**Grb Britanskih Djevičanskih ostrva** je objavljen 1960. Grb se sastoji od štita na kojem se nalazi žena u bijelom koja drži lampu, kao i jedanaest drugih lampi oko nje na zelenoj podlozi. Ona ppredstavlja svetu Ursulu koja je hodočastila po Evropi sa 11.000 djevica. Ispod grba je natpis "*Vigilate*".

## Povezano

* Zastava Britanskih Djevičanskih ostrva
# Grb Kajmanskih otoka

Grb Kajmanskih ostrva
**Grb Kajmanskih ostrva** se sastoji od štita na kojem se nalaze tri zelene zvjezde koje predstavljaju tri naseljena ostrva Kajmanskih ostrva na plavo bijeloj pozadini koja predstavlja more. Na gornjem dijelu štita nalazi se zlatni lav, simbol Ujedinjenog Kraljevstva. Iznad štita se nalaze kornjača i ananas. Ispod štita se nalazi citat iz Biblije "*He hath founded it upon the seas*", kao moto ostrva.

## Povezano

* Zastava Kajmanskih ostrva